༄༅། །མགུར་གླུ་བྱང་ཆུབ་ལམ་བཟང་ཞེས་
བྱ་བ་བཞུགས་སོ། །
༄༅། །བླ་མ་ལ་ཕྱག་འཚལ་ལོ། །ཀྱེ་ཧོ་དལ་འབྱོར་མི་ལུས་རིན་ཆེན་འདི། །རྒྱུ་དཔེ་
གྲངས་ཀྱི་སྒོ་ནས་རྙེད་དཀའ་ཡང༌། །ཡུན་དུ་མི་གནས་ཆ་མེད་འཆི་བར་ངེས། །ཤི་ནས་
གཏན་མེད་མི་འགྲོ་ལས་ཀྱིས་སྣུར། །ཟག་བཅས་དགེ་བས་མཐོ་རིས་རྣམ་གསུམ་དང༌། །
མི་དགེའི་ལས་ཀྱིས་ངན་སོང་གསུམ་དུ་འཕེན། །ལས་ཀྱིས་འཁོར་བ་གང་དུ་སྐྱེས་གྱུར་
ཡང་། །སྡུག་བསྔལ་མ་གཏོགས་སྐྱིད་མེད་ཐག་ཆོད་མཛོད། །དེ་སླད་དལ་འབྱོར་མི་རྟག་
དྲན་པ་ཡིས། །དལ་འབྱོར་དོན་ཡོད་བདག་བློ་ཆོས་སུ་འགྲོ། །རྒྱུ་འབྲས་བསླུ་མེད་འཁོར་
བའི་ཉེས་དྲན་འདིས། །དམ་ཆོས་ལམ་དུ་འགྲོ་བར་ཁྱེད་ཀྱིས་མཛོད། །མདོར་ན་ཚེ་འདིར་
སྙིང་ནས་ཞེན་ལོག་ཅིང༌། །ལེགས་སྨོན་ཙམ་མིན་འཁོར་བར་ངེས་འབྱུང་ཞིང༌། །རང་
དོན་ཡིད་བྱེད་བྱང་ཆུབ་གཤེད་མ་རུ། །མཐོང་ནས་ཐེག་ཆེན་ཆོས་ལ་ཉམས་ལེན་མཛོད། །
ཐོག་མེད་འཁོར་བར་འཁྱམས་ཚེ་འགྲོ་བ་ཀུན། །ཕ་མ་མ་བྱས་མེད་པར་ལུང་གིས་གསལ། །
དེའི་ཚེ་བྱམས་བརྩེས་བསྐྱངས་བྱས་ད་ལྟ་ཡི། །རྩ་བའི་ཕ་མས་དཔེར་བྱས་ངེས་རྙེད་མཛོད། །
དགྲས་ཀྱང་གཉེན་བྱས་གཉེན་ཀྱང་དགྲ་རུ་གྱུར། །དགྲ་གཉེན་ངེས་མེད་འགྲོ་བ་ཐམས་
ཅད་ལ། །དྲིན་ལེན་སྡུག་བསྔལ་བྲལ་འདོད་སྙིང་རྗེ་དང༌། །བདེ་སྐྱིད་ལྡན་འདོད་བྱམས་
པ་འདི་སྒོམ་མཛོད། །བྱམས་དང་སྙིང་རྗེའི་ཤུགས་ཀྱིས་དྲངས་པ་ཡི། །འགྲོ་བའི་དོན་དུ་
སངས་རྒྱས་ཐོབ་འདོད་པའི། །ཀུན་རྫོབ་སྨོན་འཇུག་བྱང་ཆུབ་སེམས་མཆོག་དང་། །དོན་
13

ཚ
ཀུན་མཁྱེན་ཀརྨ་བཛྲའི་གསུང་འབུམ།
པའི་ཕྱིར།
བ་ཡིན་
དམ་སེམས་ཉིད་ཟུང་འཇུག་ཉམས་ལེན་མཛོད། །དེ་ཡང་སྣང་ཞིང་སྲིད་པའི་ཆོས་འདི་
ཀུན། །རང་རིག་སེམས་ལས་གུད་ན་མ་མཆིས་ཏེ། །གང་ཕྱིར་སྣང་ཞིང་གསལ་བ་
།དཔེར་ན་རང་རིག་ཉམས་སུ་མྱོང་བ་བཞིན། །སེམས་དེའི་མཚན་ཉིད་སེམས་
མ་མཆིས་པ་སྟེ། །གཟུང་འཛིན་སེམས་ཀྱི་སྙིགས་མས་གདོད་མ་ནས། །དག་པའི་འོད་གསལ་
དྭངས་མའི་གསལ་རིག་སྟེ། །གསལ་རིག་དེ་ཡང་བདེན་པས་སྟོང་པ་ཉིད། །སྟོང་པ་དེ་ཡང་
སྟོང་རྐྱང་མ་ཡིན་པར། །རང་བཞིན་འོད་གསལ་དྭངས་མའི་གསལ་རིག་དང༌། །དབྱེར་
མེད་ཟུང་འཇུག་བློ་ལས་འདས་པ་ཡི། །ད་ལྟའི་ཤེས་རིག་རང་ངོ་འཕྲོད་པ་འདི། །དཔལ་
ལྡན་ས་སྐྱ་པ་ཡི་སྦྱོང་བྱེད་ཀྱི། །ལམ་གྱི་འཁོར་འདས་དབྱེར་མེད་ལྟ་བ་ཡིན། །ལྟ་བ་བརྗོད་
བྲལ་བློ་འདས་དེ་ཉིད་ཀྱི། །གསལ་གདངས་འགགས་མེད་ལྷ་སྐུར་འཆང་ཐུབ་དགོས། །
དེ་ལྟར་ཤེས་ན་དགེ་སྦྱོར་གང་བྱེད་ཀྱང༌། །བསྐྱེད་རྫོགས་ཟུང་འཇུག་ཉམས་ལེན་འཁྲུལ་
མེད་ཡིན། །དེ་ཡིས་ལམ་གྱི་འཁྲུལ་བ་སེལ་བ་དང༌། །འཁྲུལ་སྣང་ཡེ་ཤེས་འཆར་བའི་
ཉམས་ལེན་ཡིན། །དེ་སླད་རྒྱལ་སྲས་གཤེགས་ཤུལ་ལམ་གྱི་སྟེང༌། །མ་རིག་འཁྲི་ཤིང་
བདག་གི་རིག་པའི་མེས། །བཅོམ་པའི་འཁྲུལ་མེད་བྱང་ཆུབ་ལམ་བཟང་འདིར། །འགྲོ་
ཀུན་ཞུགས་ནས་སངས་རྒྱས་སར་ཕྱིན་ཤོག །གྲོང་དང་གྲོང་ཁྱེར་དུར་ཁྲོད་ཤིང་གཅིག་
དྲུང་། །ནགས་ཁྲོད་བས་མཐའ་མཚོ་གླིང་བྲག་སྐྱིབས་སོགས། །ངེས་མེད་གནས་སུ་གཅིག་
པུ་བསྟི་བ་ཡི། །ཆོས་མེད་སྤྲང་པོ་ཕྲིན་ལས་རྡོ་རྗེས་སོ། །དགེའོ།། །།
14

ཐུན་མོང་ལམ་རིམ་སྟོན་པའི་ཉམས་མགུར།